પોરબંદર ના બોખીરા તુંબડા વિસ્તાર માં પાણી ભરાયેલ ખાડા માં થી ગત ૨૪/૧૦/૧૮ ના રોજ પોલીસ ને કવિતાબેન નરેન્દ્રભાઈ ઠાકર (ઉવ ૩૦)નામની વિધવા મહિલા ની લાશ શંકાસ્પદ હાલત માં મળી આવી હતી જે અંગે ની જાણ થતા મૃતક મહિલા નો મહારાષ્ટ્ર ના નાગપુર ગામે રહેતો ભાઈ રામેશ્ર્વર લાહાનુજી દોનોડે પોરબંદર દોડી આવ્યો હતો અને તેણે પોતાની બહેન ની હત્યા થઇ હોવાની આશંકા દર્શાવી અને જીલ્લા પોલીસવડા ને લેખિત ફરિયાદ કરી જણાવ્યું હતું કે તેમની બહેન કવિતા ના લગ્ન વર્ષેા પહેલા સિતારામનગર વાયરલેસ સ્ટેશન પાસે રહેતા નરેન્દ્ર ઠાકર સાથે થયા હતા અને એક પુત્ર રોનક પણ સંતાનમાં હતો અને બનેવી નરેન્દ્રના અવસાન બાદ સગીર પુત્ર રોનકનો કબ્જો મેળવવા અદાલતમાં કેસ દાખલ કર્યેા હતો અને કોર્ટે હુકમ કર્યાના ત્રણ દિવસ પછી જ અચાનક બહેનની લાશ કુછડી નજીકના પાણીના ખાડામાંથી મળી હતી તેથી આ બનાવ શંકાસ્પદ છે.